ગયા મહિનાની જ વાત કરીએ તો ત્રણ દિવસ સળંગ દિલ્હી અને કેન્દ્ર સરકારે ઓફિશિયલી જાહેરાત કરી હતી કે આ ત્રણ દિવસ દરમ્યાન પ્રદુષણ અથવાતો સ્મોગનું પ્રમાણ અત્યંત ખતરનાક લેવલે પહોંચશે અને આથી નાગરિકોએ બને ત્યાંસુધી ઘરમાં જ રહેવું. પરંતુ ગઈકાલે આવી કોઈજ ચેતવણી સરકાર દ્વારા જાહેર કરવામાં ન હતી આવી. કોટલાના મેદાન પર લગભગ 15 થી 20 હજાર જેટલા દર્શકો રવિવારની રમતનો આનંદ માણવા આવ્યા હતા પરંતુ તેમનામાંથી ભાગ્યે જ કોઈએ માસ્ક પહેર્યું હતું અથવાતો કોઈ દર્શકને સ્મોગને કારણે કોઈ તકલીફ પડી હોય તેવી કોઈજ ઘટના સામે આવી ન હતી.